Altres normes amb rang reglamentari
De conformitat amb l'article 110, apartat m, de la Llei orgànica del poder judicial, en la redacció que es va donar al precepte esmentat mitjançant la Llei orgànica 16/1994, de 8 de novembre, correspon al Consell General del Poder Judicial la potestat reglamentària en matèria d'inspecció de jutjats i tribunals i de tramitació de queixes i denúncies.
La regulació d'aquest últim aspecte s'emmarca dins de la necessi tat d'establir serveis d'atenció al ciutadà i vies mitjançant les quals aquest pugui formular de manera eficaç les queixes i reclamacions que estimi convenients, així com col·laborar amb la millor prestació del servei mitjançant iniciatives i suggeriments, de manera que es doni resposta a l'augment de la preocupació que en aquesta matèria s'aprecia en el conjunt dels poders i de les administracions públiques.
En l'Administració de justícia aquesta necessitat s'ha de satisfer atenent a les peculiaritats que es deriven de l'exercici de la potestat jurisdiccional, d'acord amb les disposicions de la Llei orgànica del poder judicial, tenint en compte tant l'àmbit de la potestat reglamentària del Consell General del Poder Judicial, com l'ordre constitucional d'atribució de competències en matèria d'administració de l'Administració de justícia.
En el Llibre Blanc de la Justícia, aprovat pel Ple d'aquest Consell General del Poder Judicial el 8 de setembre de 1997, s'hi assenyala la necessitat de donar un nou tractament a les queixes dels ciutadans i a les diligències informatives, així com que els ciutadans han de poder dirigir-se als diferents òrgans de govern i als òrgans jurisdiccionals en cerca d'una informació o per formular les seves queixes i reclamacions.
El Llibre Blanc mateix recorda que la regulació d'aquest tipus d'activitats i serveis recentment es planteja en els diferents àmbits de l'Administració pública.
Aquest és el cas del Reial decret 208/1996, de 9 de febrer, pel qual es creen els serveis d'informació administrativa i d'atenció al ciutadà, i del Reial decret 2458/1996, de 2 de desembre, pel qual es crea el Consell per a la Defensa del Contribuent, així com, en l'àmbit legislatiu, de la Llei 6/1997, de 14 d'abril, d'organització i funcionament de l'Administració general de l'Estat (article 4) i de la Llei 1/1998, de 26 de febrer, de drets i garanties dels contribuents.
El Ple del Consell General, en la reunió del dia 6 de maig de 1998 va acordar encomanar a la Comissió d'Estudis i Informes del Consell General mateix la iniciació dels tràmits que preveu l'article 110 de la Llei orgànica del poder judicial per elaborar el text reglamentari corresponent, d'acord amb el que disposa l'apartat m, incís final, del precepte esmentat.
Per la seva part la Comissió d'Estudis i Informes, després de sol·licitar els antecedents necessaris, incloent-hi diversos informes del Servei d'Inspecció, va elaborar el text inicial del projecte, que la Comissió va aprovar en la reunió del dia 8 de setembre de 1998 i alhora va acordar l'obertura del període d'informes i audiències que preveu l'article 110 de la Llei orgànica del poder judicial, ja esmentat.
S'ha procurat dotar de la màxima amplitud el tràmit d'informació pública i al·legacions, per aconseguir un major nombre d'elements de coneixement i reforçar així l'oportunitat i l'eficàcia de la norma.
Per això, a més de sol·licitar, d'acord amb la disposició legal, els informes de les associacions professionals de jutges i magistrats i les altres corporacions professionals a què es refereix l'article 110.3 de la Llei orgànica del poder judicial, la intervenció de l'Administració de l'Estat i de les comunitats autònomes amb competències en matèria de justícia, i l'informe del Ministeri Fiscal, se n'ha donat trasllat, per mitjà dels òrgans de govern corresponents, al Tribunal Suprem, a l'Audiència Nacional, als tribunals superiors de justícia, als deganats dels jutjats a què es refereix l'article 166.1 de la Llei orgànica del poder judicial, i a les associacions professionals de la carrera fiscal i de secretaris judicials.
Mitjançant el text sotmès a informe es pretén efectuar el desenvolupament reglamentari de l'apartat m de l'article 110.1 de la Llei orgànica del poder judicial, per cobrir així el buit normatiu actual i crear en l'àmbit de l'Administració de justícia, de la mateixa manera que a la resta de les administracions i institucions públiques, procediments eficaços d'atenció al ciutadà a l'hora de formular les seves reclamacions, així com d'obtenir la informació prèvia que pugui resoldre els problemes dels ciutadans en la seva relació amb l'Administració de justícia, per anticipar-se a la queixa o per evitar-la, o d'obtenir la informació, si és el cas, que resulti necessària per plantejar la reclamació, i també de formular iniciatives i suggeriments sobre el funcionament dels òrgans judicials; tot això mitjançant la regulació de caràcter secundari i auxiliar oportuna, per desenvolupar els preceptes de la Llei orgànica del poder judicial i amb subjecció estricta als preceptes d'aquesta llei, tant pel que fa a l'activitat dels òrgans de govern del poder judicial, com en les relacions d'aquests en aquesta matèria amb els òrgans jurisdiccionals de l'àmbit respectiu.
Si bé durant el tràmit d'informació del projecte s'ha pogut constatar l'existència d'una opinió generalitzada favorable a la creació de serveis d'atenció al ciutadà més complets i perfeccionats, per millorar l'eficàcia de l'Administració de justícia i reforçar-hi la confiança dels ciutadans i de l'opinió pública, tenint en compte tant les limitacions legals com la novetat d'aquesta regulació, s'ha optat per un contingut normatiu mínim que permeti en el futur, especialment a través del desenvolupament dels serveis comuns que preveu l'article 272 de la Llei orgànica del poder judicial, millorar i completar l'atenció integral als destinataris del servei.
Fora d'això, aquest Reglament estableix procediments de tramitació i resolució de les queixes i les denúncies relatives al funcionament dels jutjats i els tribunals que es formulin davant els òrgans jurisdiccionals esmentats, amb independència de les vies específiques de tramitació de les queixes o les denúncies plantejades per unes altres vies institucionals, com ara el dret de petició que reconeix l'article 29 de la Constitució espanyola, o, en relació amb l'Administració de justícia, com les que estableixen la Llei orgànica 3/1981, del defensor del poble i el seu Reglament d'organització i funcionament, de 6 d'abril de 1983 (article 25).
El text del reglament conté un primer capítol, amb la rúbrica Disposicions generals, que regula, mitjançant articles separats, l'objecte de la norma i el seu àmbit material, les competències en aquesta matèria dels president s dels tribunals i les audiències i dels degans i les funcions del Consell General del Poder Judicial, per possibilitar la major efectivitat del procés de presentació de queixes i reclamacions, incloent-hi la posada a disposició dels òrgans de govern i de les oficines judicials dels materials informatius i formularis oportuns.
El capítol II, relatiu a les normes generals de tramitació, regula en primer lloc la informació prèvia als interessats, amb subjecció als preceptes de la Llei orgànica del poder judicial i a la normativa reglamentària sobre aspectes accessoris de les actuacions judicials, i amb les reserves obligades que es deriven de les disposicions processals sobre el secret de les actuacions o de les exigències de protecció de les dades personals.
Es distingeix en el text entre la informació de caràcter general i la informació de caràcter específic, amb la qual cosa s'hi segueixen els criteris generalment admesos en aquesta matèria, com posa de manifest la regulació que contenen els articles 2 i 3 del Reial decret 208/1996, de 9 de febrer, pel qual es creen els serveis d'informació administrativa i d'atenció al ciutadà; tot això amb respecte estricte a les exigències derivades de la diferent naturalesa i regulació dels òrgans jurisdiccionals i de govern, respectivament, i en particular a les normes de la Llei orgànica del poder judicial, sobre informació als interessats pel que fa a l'estat de tramitació d'un determinat procediment (article 234).
A continuació s'hi estableix la possibilitat de presentar les queixes, denúncies o suggeriments dels interessats en els òrgans de govern o en el propi òrgan judicial, amb la major amplitud possible, a fi d'evitar que a la situació del greuge potencial que es trobi a l'origen de la seva queixa s'hi afegeixin molèsties innecessàries i desplaçaments.
S'hi regula després, de manera simplificada, el procediment de tramitació de les sol·licituds esmentades, segons si es tracta d'iniciatives i suggeriments, queixes o denúncies.
S'hi estableix l'obligació de justificar-ne la recepció als interessats, i d'informar-los de la tramitació que hagi de rebre la seva petició i de l'òrgan que n'ha de conèixer.
En la part final, mitjançant les disposicions corresponents, s'hi preveu la possibilitat que, d'acord amb el que disposa l'article 272 de la Llei orgànica del poder judicial, s'estableixin serveis comuns d'atenció al ciutadà, cas en què la determinació de l'estructura dels serveis esmentats correspon al Ministeri de Justícia o, si escau, a les comunitats autònomes amb competències en la matèria.
Així mateix, s'afegeix a l'Acord 1/1986, de 22 d'abril, del Ple del Consell General del Poder Judicial, pel qual s'aprova el Reglament d'organització i funcionament del Consell General mateix, un text pel qual es crea dins del Servei d'Inspecció la Unitat d'Atenció al Ciutadà, a fi de coordinar el funcionament dels serveis i centralitzar les dades relatives a les actuacions previstes en aquest text reglamentari.
S'estableix, també, el procediment d'elaboració dels textos i formularis necessaris perquè els utilitzin els interessats.
Es dóna compliment, igualment, al que disposa l'article 2.2 de l'Acord de 7 de juny de 1995, sobre la publicació d'un quadre actualitzat de les normes reglamentaris en vigor, i, finalment, s'estableix que el reglament ha d'entrar en vigor el dia de la seva publicació en el Butlletí Oficial de l'Estat.
En virtut d'això, el Ple del Consell General del Poder Judicial, en la reunió del dia de la data, ha acordat aprovar el Reglament següent:
Aquest Reglament té per objecte regular, d'acord amb el que disposa l'article 110, número 2, apartat m, de la Llei orgànica del poder judicial, la tramitació de les queixes i denúncies dels ciutadans relatives al funcionament dels jutjats i tribunals i la informació i atenció al ciutadà prèvies a aquestes.
Correspon als presidents dels tribunals i les audiències oir les queixes que els facin els interessats en causes o plets, i adoptar les prevencions que calguin dins de les seves competències, d'acord amb el que disposen els articles 160 i 162 de la Llei orgànica del poder judicial.
De la mateixa forma, els degans i, on no n'hi hagi, els jutges únics han d'atendre les queixes que els formulin els interessats en els diferents procediments, i han d'adoptar les prevencions que calgui, d'acord amb el que disposa l'article 168 de la Llei orgànica del poder judicial.
L'ordenació de les activitats de tramitació de les queixes i denúncies i de la informació al ciutadà prèvia correspon al Consell General del Poder Judicial, conforme a la funció d'inspecció i vigilància superior sobre tots els jutjats i tribunals que, per comprovar i controlar el funcionament de l'Administració de justícia, li atribueix l'article 171 de la Llei orgànica del poder judicial.
Per a l'efectivitat del que disposa el paràgraf anterior el Consell General ha d'elaborar els corresponents materials informatius, formularis i protocols de servei i de tramitació de queixes i denúncies, amb subjecció al que disposen aquest Reglament i la Llei orgànica del poder judicial.
Els formularis elaborats d'aquesta manera han d'estar en tot moment a disposició dels interessats.
S'hi ha de fer constar expressament que la interposició de la queixa o la denúncia no suspèn els terminis establerts en les lleis per a l'exercici de qualsevol recurs, acció o dret que puguin assistir l'interessat.
El Consell General del Poder Judicial ha de posar a disposició de tots els òrgans de govern i de totes les oficines judicials els formularis i els materials informatius esmentats, i els ha de remetre als interessats que ho sol·licitin.
Amb caràcter previ a la presentació d'una queixa o una denúncia, es pot sol·licitar informació de caràcter genèric sobre la composició, les competències i la regulació orgànica del jutjat o el tribunal, així com sobre les cara cterístiques d'un procés o un tràmit determinat.
La informació que se'n faciliti no pot afectar el contingut de la potestat jurisdiccional que privativament correspon als jutjats i els tribunals, d'acord amb el que disposa l'article 117 de la Constitució espanyola, ni a les funcions d'assessorament jurídic, representació i defensa en el procés que estan legalment atribuïdes als professionals del dret competents.
De la mateixa manera, a sol·licitud dels interessats i en els termes que estableix l'article 234 de la Llei orgànica del poder judicial, les presidències i els deganats poden instar el titular de l'òrgan jurisdiccional que els faciliti, per mitjà del secretari o del personal competent dels jutjats i dels tribunals, informació sobre l'estat de la tramitació d'unes determinades actuacions, sense que en cap cas la informació obtinguda així, d'acord amb el que disposa l'article 5 del Reglament 5/1995, de 7 de juny, dels aspectes accessoris de les actuacions judicials, es pugui referir a actuacions declarades secretes conforme a la llei, o a dades relatives a l'honor, a la intimitat o a la pròpia imatge de les persones.
Els interessats poden presentar les seves queixes o denúncies, així com en general iniciatives i suggeriments relatius al funcionament dels jutjats i els tribunals, en el Consell General del Poder Judicial, en qualsevol dels òrgans als quals es refereix l'article 2 d'aquest Reglament, o bé en l'òrgan jurisdiccional mateix, mitjançant un escrit en què s'indiquin les dades d'identificació de l'interessat, el motiu de la queixa o la denúncia, l'òrgan a què es dirigeix i l'òrgan jurisdiccional i el procediment a què es refereix.
La presentació es pot fer en el registre de l'òrgan, i en el mateix acte n'ha de rebre un justificant o una còpia segellada; en qualsevol de les oficines que indica l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, o pels mitjans tècnics a què es refereix l'article 230.4 de la Llei orgànica del poder judicial.
A la secretaria de cada òrgan jurisdiccional cal que hi hagi a disposició dels interessats, en un lloc visible i indicat adequadament, els formularis corresponents perquè els interessats els puguin utilitzar potestativament, i aquí mateix s'han d'atendre també les sol·licituds d'informació prèvia que es rebin.
Allà on hi hagi la seu de diversos òrgans judicials aquesta activitat es pot centralitzar en una determinada dependència.
Els escrits esmentats, una vegada s'han presentat, s'han de remetre per tramitar-los i per resoldre'ls al deganat, quan es tracti d'un jutjat, o a la presidència del tribunal o audiència, quan es tracti d'un òrgan col·legiat, en el termini de les quaranta-vuit hores següents, i cal conservar-ne una còpia per unir-la al llibre corresponent i una altra per remetre-la al Consell General del Poder Judicial dins del mateix termini, als efectes que estableix l'article 423.2 de la Llei orgànica del poder judicial; tot això sense perjudici d'adoptar, quan la reclamació o el suggeriment resultin fonamentats i sempre dins de les competències de l'òrgan receptor, les mesures necessàries per solucionar les anomalies que estiguin a l'origen de la reclamació o del suggeriment, amb comunicació dels extrems esmentats a l'òrgan de govern.
La resolució s'ha d'adoptar al més aviat possible i en tot cas dins el termini d'un mes a partir que l'òrgan que n'hagi de resoldre l'hagi rebut.
Quan l'escrit expressi una iniciativa o un suggeriment i s'estimi fonamentat, s'han d'adoptar les prevencions necessàries per atendre'l, dins de les competències de l'òrgan.
Si passa altrament, la iniciativa o el suggeriment s'ha de sotmetre a la consideració de l'òrgan competent, juntament amb una exposició succinta, si escau, sobre l'abast i la possible procedència.
Quan l'escrit formuli una queixa, se n'ha de determinar el possible fonament, i sol·licitar, si escau, els antecedents i informes corresponents.
Tot seguit cal adoptar les prevencions necessàries per compensar les anomalies o les situacions que hi donen origen, dins de les competències de l'òrgan actuant, o bé cal demanar a l'òrgan jurisdiccional que adopti les mesures procedents, sempre respectant de manera estricta la potestat jurisdiccional del jutjat o del tribunal.
Quan l'escrit presentat posi de manifest fets que puguin constituir una infracció disciplinària, o bé si de les actuacions practicades es desprenen possibles responsabilitats de la mateixa naturalesa, s'ha d'iniciar el procediment disciplinari corresponent de la forma que preveu l'article 423.1 de la Llei orgànica del poder judicial.
Quan la competència per conèixer de les possibles infraccions no correspon als òrgans de govern del poder judicial, s'ha de remetre la denúncia a l'administració, òrgan o corporació professional competents, i alhora se'ls ha de demanar que comuniquin la resolució que recaigui.
Per la seva part, el Servei d'Inspecció ha de rebre i comprovar les denúncies, queixes i reclamacions que es dirigeixin al Consell General del Poder Judicial sobre el funcionament dels diferents òrgans judicials, conforme al que disposa el Reglament 1/1986, d'organització i funcionament del Consell General del Poder Judicial.
Dins de les quaranta-vuit hores següents a la recepció de l'escrit, l'òrgan competent per conèixer-ne ha de remetre a l'interessat el justificant de recepció oportú, que ha de contenir necessàriament la indicació a què es refereix l'incís final de l'article 3.3 d'aquest Reglament, i l'ha d'informar de l'òrgan que ha de resoldre sobre la reclamació, així com del tràmit establert amb aquesta finalitat.
De la resolució que es dicti s'ha de donar trasllat a l'interessat, que té dret a conèixer en tot moment l'estat de tramitació de la seva queixa o denúncia.
L'òrgan que hagi de resoldre sobre la queixa o la denúncia ha de remetre al Servei d'Inspecció del Consell General del Poder Judicial una còpia de les diferents resolucions adoptades, amb finalitats estadístiques i les altres que siguin procedents.
S'addiciona a l'article 118 de l'Acord de 22 d'abril de 1986, pel qual s'aprova el Reglament 1/1986, d'organització i funcionament del Consell General del Poder Judicial, un número 4, el text del qual és el següent: «4.
S'addiciona al mateix Acord 1/1986, com a article 122 bis, el text següent:
Correspon a la Unitat d'Atenció al Ciutadà coordinar el funcionament dels serveis de recepció de queixes i denúncies i d'atenció i informació al ciutadà que es regulen en aquest Reglament, centralitzar i ordenar mitjançant el tractament informàtic amb finalitats estadístiques i d'elaboració de la memòria anual els suggeriments, queixes i denúncies que s'hi han rebut, tramitar els que es rebin al Consell General del Poder Judicial mateix i elaborar perquè ulteriorment el Ple del Consell General les aprovi les propostes corresponents sobre documents informatius, formularis i protocols de servei i de tramitació de queixes i reclamacions.»
En el termini de dos mesos, a comptar des de la publicació d'aquest Reglament, el Consell General del Poder Judicial ha d'aprovar els corresponents documents informatius, formularis i protocols de servei i tramitació de queixes i reclamacions, per utilitzar-los en la tramitació de queixes i reclamacions i en la informació prèvia al ciutadà, mitjançant la instrucció general corresponent, que s'ha de publicar en el Butlletí Oficial de l'Estat
De conformitat amb el que preveu l'article 272, número 1, de la Llei orgànica del poder judicial i en les condicions que estableix el precepte esmentat, es poden establir els corresponents serveis comuns per a l'atenció al ciutadà.
El Ministeri de Justícia i, si escau, les comunitats autònomes amb competències en la matèria han de determinar-ne l'estructura, les plantilles i els altres aspectes a què es refereix el número 4 del mateix precepte.
Els esmentats serveis comuns han d'assumir les activitats de recepció de queixes i denúncies i d'informació i atenció al ciutadà en els termes que resultin de l'acord de creació d'aquells, sense perjudici de les potestats que la Llei orgànica del poder judicial atribueix als presidents de tribunals i audiències i als jutges degans en les matèries a què es refereix aquest Reglament i de les funcions que s'atribueixen als serveis d'orientació jurídica allà on s'hagi establert que n'hi hagi.
En compliment del que disposa l'article 2.2 de l'Acord de 7 de juny de 1995, del Ple del Consell General del Poder Judicial, pel qual s'aproven els reglaments de la carrera judicial, de l'Escola Judicial, dels jutges de pau, dels òrgans de govern dels tribunals i dels aspectes accessoris de les actuacions judicials, s'adjunta, com a annex a aquest Acord reglamentari, el quadre actualitzat dels reglaments vigents, amb les noves normes aprovades o la modificació de les anteriors.
Queden derogades totes les disposicions d'igual o inferior rang que s'oposin al que disposa aquest Reglament.
Aquest Reglament entra en vigor el dia de la publicació en el Butlletí Oficial de l'Estat.